Všeobecné pokyny priebehu Celoštátnej súťaže pre malé dychové hudby

1.	Pripraviť a priniesť 2x podpísané zoznamy účastníkov (prezenčné listiny) súťaže pre usporiadateľov, podľa zaslaného vzoru, dopísať aj vodičov autobusu, označiť styčnú zodpovednú osobu dychovej hudby  org. vedúceho (manažéra) a názov DH.
2.	Doprava je riešená tak ako v harmonograme. 
3.	Objednávky(ev. pred fakturáciu) zabezpečuje pre určené DH obec L. Rovne,    
4.	Žijeme v modernej dobe a tak predpokladáme, že na styčnú osobu - organizačného vedúceho (manažéra) bude mobilné spojenie, pre prípadné riešenie vzniknutých problémov a uľahčenia dosiahnuteľnosti a informovanosti. Toto spojenie odovzdať so zoznamom účastníkov. 	Spojenie na štáb súťaže: 
DK Lednické Rovne  Tel: 042/4693570- pevná l.    
Burič Jozef -NOC      M: 0903 460 486
Jamriška Ján - ZDHS M: 0905 225 907
5.	Po príchode do kultúrneho domu v Lednických Rovniach ohlásiť príchod na štábe súťaže. 
6.	Dbať pokynov pridelených hostesiek a dodržiavať časy podľa harmonogramu. Prípadné opodstatnené požiadavky na zmeny konzultovať s usporiadateľským štábom.
7.	Prípadné opodstatnené zmeny programu  dať písomne pre moderátora a konzultovať s tajomníkom poroty ( Ing. Peter Belavý).
8.	Pre vlastnú súťaž, je zabezpečených 15 ks notových stojanov usporiadateľmi priamo na javisku. 
9.	Osobitné požiadavky a zmeny v postavení orchestra oproti základnému pri prvej dychovej hudbe je treba včas, minimálne o jednu kapelu skôr, od vlastného vystúpenia konzultovať  inteligentne  so zvukármi. 
10.	Každá zúčastnená dychová hudba bude schopná hrať ďalšie skladby určené na záver koncertu v spoločnom koncert  a na záver sprievodu – Pádivého – Slovenský pochod,  pred KD RONA a.s. 
11.	Zabezpečiť si možnosť hrania do pochodu. (Hlavne bicie nástroje - prispôsobenie a výbava). Nezabudnúť na pochodové knižky so známymi pochodmi a inými praktickými skladbami na hranie v sprievode a vonku. Na mieste koncertu pri fontáne bude možné ev. použiť aj stojany. 
12.	Všetky spolky nezabudnúť pre prípad potreby údaje IČO, BÚ, a pečiatku spolku.
13.	Pri koncertoch po určených obciach sa nepredpokladá použitie speváckej aparatúry pokiaľ ju nezabezpečia sami obce z vlastnej iniciatívy, alebo si ju na vlastnú zodpovednosť nezoberie DH majúca autobus zo sebou. K tomu treba prispôsobiť repertoár, aby vyznel i bez spevu i keď by to mali byť aj pesničky, nie iba orchestrálky a pochody.
14.	Samostatne si prispôsobiť dobu určenú na stravovanie, aby nedochádzalo k narušeniu harmonogramu z viny DH.
15.	Slušné správanie DH a jej zástupcov sa predpokladá i v prípade nespokojnosti s výsledkami súťaže. Na riešenie námietok slúži nedeľný seminár, alebo priama konzultácia s porotou a nie nevhodné impulzívne riešenia.
16.	Skladbu na rozohranie je potrebné vybrať tak, aby mohli technici doladiť mikrofóny aj pre spevákov. Skladba sa absolútne nehodnotí a je možné po nej i krátke doladenie orchestra. Potom nastáva vlastný súťažný program.!
17.	Súťažný program sa bude nahrávať aj na videozáznam a za výhodných stanovených finančných podmienok si bude možno objednať záväzne zvukový záznam priamo u techniky na CD a video, alebo DVD po dohode so zástupcami Považského osvetového strediska.(p. Majka Martikáňová). Je potrebný osobný dohovor po skončení jednotlivých súťaží, alebo vtedy, keď nie je technika zaneprázdnená. 
18.	Predpokladá sa po základnom uvedení kapely moderátorom p. Štefanom Šprochom na súťaži vlastná dramaturgia i vlastný konferans.  Najlepšia dramaturgia je predmetom zvláštneho ocenenia poroty.
19.	Môže byť vytvorený priestor pre samostatnú ponuku vlastných nosičov na predaj. Kapely si však predaj organizujú svojpomocne. Toto sa týka i prípadnej ponuky notového materiálu od skladateľov i aranžérov kapiel a iných propagačných materiálov. ( Požiadavky konzultovať s p. Jamriškom)
20.	Slávnostná sv. omša začína 17.6.2007 o 08 hod v r. k. kostole v L. Rovniach. Omšu sprevádza DH Lieskovanka (pradepodobné piesne): omšové: Omša sa už začína JKS(236),  Ó Ježišu náš najmilší JKS (247), Sv. príjmanie: Klaniam sa ti vrúcne, Z neba zostúpte anjeli JKS( 287), Mariánske: Celá krásna si Mária JKS (332).
21.	Po uskutočnenom koncerte pri fontáne, kde sa každá DH predstaví jednou skladbou a na záver spoločnými tromi skladbami uvedenými nižšie je trasa sprievodu okolo kostola ku KD, kde sa podľa pokynov réžie zahrá na záver spoločne Slovenský pochod Karola Pádivého.
22.	Pre spoločný koncert boli vybrané tieto skladby:
1.	U mlyna        		       Polka                   	M. Irša – J. Jamriška 
2.	Classic-Tango 	       Tango		A. Hudec
3.	Kdy by ty muziky nebyly  Polka		J. Vejvoda
4.	Slovenský pochod	       Pochod 	            K. Pádivý      (na záver sprievodu)            
23.	Na prijatie u starostu obce a seminár otázok a odpovedí v nedeľu sa predpokladá              
účasť dvoch zástupcov DH. Pokiaľ sa bude seminár konať aj v sále, môže byť účastníkov viac. 
24.	Predpokladá sa prítomnosť všetkých kapiel na odovzdávaní cien pri Galaprograme, pretože budú udeľované i ocenenia iného charakteru než iba pásma za súťaž. Event. sa ráta sa s ocenením jubilujúcich spolkov eventuálne jednotlivcov a iné. Prípadné osobné problémy kapely vždy konzultovať s usporiadateľmi.
25.	Galaprogram bude uvádzať Andrea Šprochová, prosím vybrané kapely o prípadné spresnenie zmien, hlavne pri vedúcich a spevákoch. 
26.	Pre dobrý spád Galaprogramu je potrebné sa riadiť pokynmi réžie.
27.	Veríme, že nájdeme pochopenie, pre organizáciu dopravy, tak pre tieto pokyny,      ktoré umožnia bez nervov organizačne zvládnuť podujatie na vysokej úrovni.  
28.	Pokiaľ by ste v pokynoch nenašli na niektoré, pre vás dôležité otázky dostatočné vysvetlenie, obráťte sa telefonicky na udané čísla. Za pochopenie Vám vopred vďaka.

Usporiadatelia